Downloaded from YTS.BZ
Official YIFY movies site: YTS.BZ
कार रोक सकते हो?
स्कॉटी लैंड्री
प्रिय स्कॉटी।
मैं अच्छे बर्ताव के लिए जल्दी छूट गई और देखो, मैं यह चुरा रही हूँ।
तुम्हें हमेशा से स्मारकों से नफ़रत थी और अब मुझे भी है।
उम्मीद करती हूँ यह बदकिस्मती नहीं है,
क्योंकि मैं उस जगह वापस जा रही हूँ जहाँ सब कुछ गड़बड़ हुआ था।
देखती हूँ अगर कुछ ठीक कर सकूँ।
पैराडाइज़ वे
पैराडाइस
पैराडाइज़ में स्वागत है
हर महीने के 550 डॉलर। पहला और आखिरी आज।
कोई लीज़ नहीं।
तुम्हारा नाम क्या है?
कैना रोवन।
चुप हो जाओ, डग।
कमीनी!
पानी और सीवर इसमें शामिल हैं। बिजली के लिए 250 डॉलर डिपॉज़िट है।
दो महीने के किराये के अलावा 250?
और बिल्ली का एक बच्चा ले लो।
-बिल्ली का बच्चा? -हाँ, बिल्ली का बच्चा।
यह बिल्ली की तरह है, लेकिन छोटा।
-मुझे बिल्ली का बच्चा नहीं चाहिए। -बिल्ली का बच्चा कौन नहीं लेना चाहेगा?
मैं।
चलो, एक सौदा करते हैं। तुम बिल्ली का बच्चा ले लो
और मैं तीन हफ़्ते के लिए बिजली का पैसा छोड़ दूँगी।
तुम्हें अपनी ज़िंदगी को ठीक करने का मौका मिलेगा।
ठीक है।
यह लो।
याद है, हम सोचते थे यह जगह कैसी होगी?
ख़ैर, पैराडाइज़ कोई स्वर्ग नहीं है।
और मेरी नई रूममेट एक छोटी सी बिल्ली है।
मैं तुम्हारा क्या करूँगी?
मुझे बस एक नौकरी चाहिए ताकि मैं यहाँ रह सकूँ, इस जगह को घर बना सकूँ।
शायद तब वे मुझे उसे देखने देंगे।
हाँ, मुझे भी भूख लगी है।
जब एमएफ़एल में थे, तो आप नेलपॉलिश लगाते थे ना?
एनएफ़एल।
काम पर जाने के लिए आपको अच्छा दिखना होगा।
यह बहुत ज़रूरी है, है ना?
अच्छा और स्मार्ट होने जितना ज़रूरी नहीं है।
चलो, आपकी बात मान ली।
डिएम। चलो, बेटा। घर आने का समय हो गया।
तुम्हें लैजर को काम पर जाने देना होगा।
हो गया।
शुक्रिया, डी।
यह परफ़ेक्ट है।
ठीक है, चलो, तुम्हें घर ले चलें।
सड़क पार करते समय ड्रैगन हाथ पकड़ते हैं।
ड्रैगन के हाथ नहीं होते हैं, बेवकूफ़। उनके पंख होते हैं।
इधर आओ।
-ठीक है। -शुक्रिया।
आने के लिए शुक्रिया, डी। लव यू।
बाय। मैं भी आपसे प्यार करती हूँ।
उसे मैनीक्योर दिया?
यह क्या?
-हे।
तुम परेशान क्यों हो?
वार्ड्स
-आफ़्टरनू। -क्या हाल है?
-हैलो। -हे।
-तुम्हारा पसंदीदा है मेरे पास। -अंदाज़ा लगाने दो। क्या यह मग है?
ब्रॉन्कोज़ का और सामान? सच में?
ज़रूर आज बुधवार होगा।
शायद दोबारा पीना ही सही होगा, ताकि यह यातना ख़त्म हो जाए।
-ओह, अच्छा? -हाँ।
तुम कौन सा मग इस्तेमाल करोगे?
एसटीडी जागरूकता मग। हाँ। यह पसंदीदा है।
बढ़िया चुनाव। अपना लीवर बर्बाद करते समय,
अच्छा होगा अपने क्लाइमीडिया पर भी नज़र रखो।
प्राथमिकताएँ।
-मज़ेदार। -मुझे लगा यह मज़ेदार है।
तो, क्या हुआ?
स्कॉटी का स्मारक ग़ायब हो गया है।
-कोई उसे ले गया? -हाँ।
ऐसा भला कौन करेगा?
-क्या आप भर्ती कर रहे हैं? -नहीं।
वेलकम टू लैरमी वायोमिंग
हे, क्या आप भर्ती कर रहे हैं?
-नहीं। माफ़ी चाहूँगा। -ठीक है। शुक्रिया।
ग्रीनरी ऑन मेन
हे।
कर्मचारी चाहिए गैलेक्सी डाइनर
अंदर आ जाओ।
नहीं, शुक्रिया। बस देखना चाहती थी क्या आपको कर्मचारी चाहिए।
बहुत ज़्यादा।
बैठो। मैं एप्लीकेशन लाती हूँ।
थोड़े और चिप्स मिलेंगे?
-यह लो। -शुक्रिया।
रोज़गार आवेदन
क्या आपको कभी किसी अपराध के लिए सज़ा हुई है?
हम आपराधिक रिकॉर्ड वाले लोगों को नौकरी नहीं दे सकते। यह पॉलिसी है।
ठीक है।
कई बार मुसीबत हुई है।
डॉलर डेन में कोशिश क्यों नहीं करती? उन्हें हमेशा ज़रूरत होती है।
डॉलर डेन
हैलो।
बस यही।
जल्दी वापस आना।
अगर तुम ज़ोर देती हो।
जानते हो, एक बार में एक से ज़्यादा सामान खरीद सकते हो।
मैं बस तुम्हें डेट पर आने का पूछने की हिम्मत जुटा रहा हूँ।
कैना।
कैना क्या मदद कर सकती हूँ?
ख़ैर, स्कॉटी...
बदकिस्मती से यह स्टोर की पॉलिसी के ख़िलाफ़ है
कि कर्मचारी ग्राहकों को डेट करें।
सच में?
मैं उसे देख सकता हूँ?
माफ़ कीजिए। मैं बस ये प्लेट वापस करना चाहूँगा।
बिल्कुल।
और मैं यहाँ फिर कभी शॉपिंग नहीं करूँगा।
-यह लीजिए। -शुक्रिया।
तो,
क्या मैं तुम्हें डिनर पर ले जा सकता हूँ?
उस चीज़ में?
तुम्हें पसंद नहीं आई?
मैंने इससे ज़्यादा बदसूरत नारंगी रंग कभी नहीं देखा है।
जानता हूँ। यह मेरी नहीं है,
मेरे सबसे अच्छे दोस्त की है।
मैं 7:00 बजे फ़्री हो जाऊँगी।
यहाँ हर चीज़ मुझे तुम्हारी याद दिलाती है,
लेकिन मैं रुक नहीं सकती।
शायद हमारी पसंदीदा किताबों की दुकान कोई मदद कर सके।
मुझे उनकी महंगी कॉफ़ी याद आती है,
और मुझे तुम्हारी याद आती है। प्यार, कैना।
वार्ड्स
फ़र्नीचर बुकस्टोर
इस किताबों की दुकान को बार किसने बना दिया?
मैंने।
तुम्हारे लिए क्या लाऊँ?
एक कॉफ़ी।
कॉफ़ी? ज़रूर। क्रीम और चीनी चलेगी?
आप कैरामल और ज़्यादा झाग कर सकते हैं, प्लीज़?
ज़रूर। सोया, स्किम, बादाम, या फ़ुल क्रीम दूध?
फ़ुल क्रीम ठीक है।
मज़ाक कर रहा था। यह एक बार है।
वैसे, मैंने चार घंटे पहले कॉफ़ी बनाई थी
और तुम चाहो, तो क्रीम, चीनी, दोनों, या कुछ नहीं।
जैसे भी चलेगा।
ठीक है।
जैसे भी, तुरंत आ रहा है।
लिव इन इट!
गेट बैक टू लैरमी गेट अ जॉब
मैं अपनी रोज़ वाली लूँगी।
लाता हूँ, स्टेसी।
कॉफ़ी शॉप नहीं होते हुए भी शानदार है।
ख़ैर, इसका फ़ैसला मैं करूँगी।
ख़ैर, मैं इसे येल्प पर पूरे तीन स्टार दूँगी।
तीन?
वह प्रतिक्रिया चार, साढ़े चार के लायक ज़्यादा थी।
अब, कैरामल नहीं है, तो...
कैरामल नहीं है। समझ गया। ठीक है।
किसी मक़सद के लिए काम करना अच्छा है।
तुम क्या लिख रही थी?
कुछ नहीं।
कूल।
सुनो, तुम्हें कर्मचारी की ज़रूरत है?
मैं तुम्हारी येल्प रेटिंग बेहतर कर सकती हूँ।
फ़िलहाल ज़रूरत नहीं है। माफ़ करना।
हे, कोच! कल के गेम के बारे में एक सवाल है।
अभी आता हूँ।
क्या हुआ?
बढ़िया पास नहीं है।
समझती हूँ।
हाँ, फिर मिलेंगे...
ख़ैर, मुझे काम करना है।
लेकिन स्कायलार, वह अच्छी है।
तुमने अभी तक यहाँ अपनी पहली ड्रिंक भी नहीं ली है।
-वह दोनों, ठीक है? -हाँ।
धत्त।
मैं भूल गई थी अपनी...
अच्छा। पीछे की तरफ़ है।
शुक्रिया।
मैंने इसे नहीं पढ़ा।
कसम से।
मैं तुम्हें पीछे से निकाल सकता हूँ। वह ज़्यादा पास पड़ेगा।
ठीक है। अच्छा।
रुको।
तुम... तुम्हारा नंबर माँगूँ, तो बुरा तो नहीं मानोगी?
मेरे...
मेरे पास फ़ोन नहीं है।
फ़ोन किस के पास नहीं होता?
मुझे... मुझे शायद जाना चाहिए।
तुम्हें रुकना चाहिए।
-हे, लैजर। अंदर तुम्हारी ज़रूरत है। -एक सेकंड।
तुम ठीक हो?
मुझे जाना होगा।
हाँ। कल वापस आना। मैं... मैं वह कैरामल तैयार रखूँगा।
मैं बस... नहीं आ सकती, ठीक है?
हाँ।
स्कॉटी लैंड्री
प्रिय स्कॉटी।
आज मैं तुम्हारे दोस्त लैजर से मिली।
उसने मुझे नहीं पहचाना। लेकिन पहचानता भी क्यों?
हम पहले कभी मिले ही नहीं थे।
मैं उससे दूर रहूँगी।
-हैप्पी बर्थडे।
मुझे बहुत कुछ समझना है। ख़ासकर, ग्रेस के मामले में।
लैजर ने कहा था वह यहाँ रहेगा। वह जानता था यह अहम है।
इस हफ़्ते यह करो-या-मरो गेम है। मुझे यक़ीन है वह यहाँ आना चाहता है।
हमेशा कुछ-न-कुछ होता है।
हे, क्यों न हम बाहर चलें, कुछ मज़ा करें?
अभी?
मैंने सालों यह सोचा है उन्हें कैसा महसूस होता होगा।
हाँ। जाओ। जाओ।
वह नहीं चाहती थीं तुम जाओ। हमें सुनना चाहिए था।
अगर सुनते,
तो उन्हें ऐसे शब्द नहीं सुनने पड़ते, जैसे "माफ़ करना..."
शेरिफ़
...और "दुर्घटना"
और "जान नहीं बची।"
तुम उनके परफ़ेक्ट लड़के थे।
एक परफ़ेक्ट दुनिया में, तुम अब भी ज़िंदा होते।
पर, उसके बजाय, उन्हें ऐसी दुनिया में रहना पड़ रहा है जिसमें तुम नहीं हो।
मेरी वजह से।
वे मुझे दोष देते हैं।
और मैं इसकी वजह समझती हूँ।
आपने नशे में गाड़ी चलाने से हुई मौत के आरोप को कबूल किया है।
यह अदालत आपका जुर्म कबूलनामा स्वीकार करती है
और आपको सत्रह साल की जेल की सज़ा सुनाती है।
और फिर भी, मैं यहाँ हूँ,
उनकी ज़िंदगियों में वापस, एक चीज़ मांग रही हूँ।
हमारी बेटी से मिलना।
नहीं, नहीं, नहीं, नहीं।
हाँ,
मैं होल्ड कर सकती हूँ।
डिएम, टी-बॉल का समय हो गया।
जाओ, कपड़े पहनो। हमें जाना है!
वह स्कॉटी का पुराना जंगल जिम है?
वह हमारी फ़ेवरिट जगह थी।
इसे अपने जन्मदिन के लिए यही चाहिए था।
बेशक़, यही है।
लैजर, मेरी मदद करो!
मुझे अपना दूसरा बूट नहीं मिल रहा।
बूट? तुम्हारे जूते कहाँ हैं?
-टी-बॉल खेलने के लिए बूट नहीं पहनते। -मैं पहनती हूँ। आज मैं बूट पहनूँगी।
अपने कोच की बात सुनो। अगर जूते नहीं पहने, तो बर्गर नहीं मिलेगा।
तुम्हारा दूसरा बूट मिल गया।
क्या वह कबूतर है?
तुम जीत गई।
मेरी माँ इससे बड़ी कार कब लेंगी?
वह मिनीवैन चलाती हैं। उन्हें और कितनी बड़ी कार चाहिए?
दादी नहीं। मेरी मॉम।
तुम्हारा क्या मतलब है?
स्कायलार कहती है मेरी माँ मेरे टी-बॉल गेम पर कभी नहीं आती,
पर जब दादी से पूछती हूँ, वे कहती हैं माँ के पास जब बड़ी कार होगी, तब आएँगी।
मैं दादी से उस बारे में बात करता हूँ, लेकिन अभी हमें जाना है। देर हो रही है।
इसकी माँ को बड़ी कार चाहिए?
जानती हूँ। और मैं...
मैं इसके सवाल पूछने के लिए तैयार नहीं हूँ। मैं तैयार नहीं हूँ।
आपने सच बताने के बारे में सोचा है?
नहीं। वह पाँच साल की है।
हाँ।
और जब तक जान नहीं लेगी, तब तक पूछती रहेगी।
बाय। अच्छा गेम खेलना।
शॉपिंग सेंटर
यह एक परिवार-संचालित सुपरमार्किट है जहाँ हमारे ग्राहक सर्वोपरि हैं।
इससे ज़्यादा अहम और कुछ नहीं है।
इसलिए,
इंटरफ़ेस के हर स्तर पर हमारा यह जानना ज़रूरी है
कि हम अपने ग्राहकों की ख़ुशी सुनिश्चित कर सकते हैं।
और सुरक्षा।
ठीक है।
हे।
तुम ठीक हो?
मैंने किसी की गाड़ी ठोंक दी,
और मेरे पास इंश्योरेंस नहीं है।
तुम्हें किस बात का सदमा है?
मुझे नौकरी नहीं मिल रही क्योंकि मैं अभी जेल से निकली हूँ।
सच में?
हाँ।
उफ़्फ़, तुम जीतीं।
वाह, वाह।
किस तरह की नौकरी ढूँढ रही हो?
मतलब, कुछ भी।
ख़ैर, मैं फ़ुल-टाइम की गारंटी नहीं दे सकती,
पर मैं तुम्हें पैक करने की कुछ शिफ़्ट दे सकती हूँ।
मैनेजर पहले ही ना कह चुका है।
मैं उससे बात कर सकती हूँ।
-एमी मैथ्यूज़। -कैना।
असिसटेंट मैनेजर, कार ठोंकने वाली,
चेकआउट और पैकिंग की इंचार्ज।
शुक्रिया।
क्रिसमस के लिए निजी प्लेन पर ट्रिप बुक करवाने की मत सोचना।
काम के घंटे बेकार हैं, और तनख़्वाह तो और भी बेकार है।
हे, तुम पैराडाइज़ अपार्टमेंट में रहती हो ना?
सोमवार से शुरू कर सकती हो?
हाँ। शुक्रिया।
टैक्सी
टिंडर क्या है?
तुमने यह कहाँ सुना?
स्कायलार की मॉम ने कहा, अगर तुम्हारे पास हुआ, वह तुम्हारी उंगली तोड़ देंगी।
दादी, मैं एक बर्गर राक्षस हूँ।
ख़ैर, बेहतर होगा तुम बर्गर खा लो, इससे पहले कि वह तुम्हें खाए।
-दोस्तो, मैं जा रहा हूँ। -ठीक है, बाय।
-लव यू, डी। -लव यू, टू।
हे।
तुम्हें कैसे पता चला मैं यहाँ रहता हूँ?
मैं यहाँ तुमसे मिलने नहीं आई हूँ।
तो फिर क्यों आई हो?
तुम कैना हो।
मुझे... मुझे उससे मिलना है।
जाओ।
तुरंत।
-यह तुम्हारा मामला नहीं है। -बिल्कुल है।
लैजर, प्लीज़।
प्लीज़, मुझे बस उनसे बात करने दो।
हद है।
-तुम समझ नहीं रहे हो, ठीक है? -हाँ।
चलो, अंदर।
बैठो।
बैठ जाओ।
टीथिंग रिंग?
वह पाँच साल की है!
तुम क्या सोच कर यहाँ आई हो?
वह मेरी बेटी है!
डिएम उनकी बेटी है। तुम्हारे अधिकार ख़त्म कर दिए गए थे।
हद है!
ठीक है।
मैं ट्रक को गैराज में ला रहा हूँ और तुम्हें घर ले जा रहा हूँ।
हिलना मत। सच कह रहा हूँ।
हे!
हे। हे।
दरवाज़ा खोलो!
मुझसे दूर हटो!
-मुझसे दूर हटो! -शांत हो जाओ!
तुम यहाँ नहीं हो सकती!
-छूओ मत! -दरवाज़ा बंद करो!
-क्या हो रहा है? -सब ठीक है।
हे।
ट्रक में बैठो।
मैं पुलिस को बुला लूँगा।
पैराडाइज़
वापस आना एक ग़लती थी।
डिएम की ज़िंदगी में तुम्हारे होने से तुम्हारे अलावा किसी को फ़ायदा नहीं है।
तुम कमीने हो।
भाड़ में जाओ!
रुको।
तुम उसे कहाँ ले जा रही हो?
यह कहाँ जा रही है? नहीं!
तुम्हारे पास कोई सामान क्यों नहीं है?
मैं अभी यहाँ आई हूँ।
क्या मैं यह ले सकती हूँ?
ज़रूर।
तुम्हारे पास बिल्ली का बच्चा है?
तुम जा सकती हो, प्लीज़?
मॉम मुझे इसकी इजाज़त नहीं देती।
इसका नाम क्या है?
अभी इसका कोई नाम नहीं है।
तुम इतनी ग़रीब क्यों हो?
मैं अभी जेल से निकली हूँ।
मेरे डैड जेल में हैं। तुम उन्हें जानती हो?
मैं औरतों के जेल में थी। तो, नहीं।
तुम इतनी दुखी क्यों हो?
मेरी एक बेटी है, और कोई मुझे उससे मिलने नहीं दे रहा।
क्या उसका अपहरण हो गया?
नहीं। वह अपने दादा-दादी के पास है,
लेकिन वे मुझे उससे मिलने नहीं दे रहे।
लेकिन तुम मिलना चाहती हो?
बहुत ज़्यादा।
मैं लेडी डायना हूँ।
मेरे पास कुछ फुलझड़ियाँ हैं। तुम मेरे साथ उन्हें जलाना चाहोगी?
शायद बाद में?
रेक यार्ड 15 मिनट में बंद होगा।
सुधार
शांत प्लीज़
मेरे साथ आओ। मैं आइवी हूँ।
रेक यार्ड दस मिनट में बंद होगा।
अपने बंक की ओर लौटना शुरू करो।
लड़का या लड़की?
लड़की थी?
वे तुम्हें उससे मिलने देंगे?
पता नहीं।
उन्होंने तुमसे तुम्हारा बेबी ले लिया।
तुम इस बात से कभी नहीं उबर सकोगी।
तो, तुम फ़ैसला करो। यहाँ। अभी।
तुम अपने दुख में जीती रहोगी, या उसमें मर जाओगी?
मैं उसमें जीती रहूँगी।
मैं तुम्हारा नाम आइवी रखूँगी।
वह ऐसे कैसे आ सकती है?
उम्मीद है उसे शहर छोड़ने के लिए कहा।
-वह यहाँ नहीं आ सकती। -बेशक़, मैंने कहा था।
यक़ीन नहीं होता वह बाहर आ चुकी है। डिएम ने लगभग उसे देख लिया था।
काम पर जाने से पहले मैं डी को गुड नाइट कह देता हूँ।
मुझे अपने वकील को फ़ोन करना है।
-जानता हूँ। -हे भगवान।
तुम ठीक हो?
हाँ।
कैना वापस आ गई है।
डिएम की मॉम?
हाँ। उस रात बार के कोने पर बैठी हुई महिला वही थी।
-क्या? तुमने उसे नहीं पहचाना? -नहीं।
उससे कभी नहीं मिला था।
मुझे लगा था वह तुम्हारा सबसे अच्छा दोस्त था।
हाँ, लेकिन मैं यहाँ नहीं था।
मैंने एक बार उसकी शक्ल देखी थी।
लेकिन तब वह बिल्कुल अलग दिखती थी।
पता नहीं। इस समय पैट्रिक और ग्रेस को इसकी ज़रूरत नहीं है।
ईमानदारी से देखें, तो उसने डिएम को जन्म दिया था।
हाँ, लेकिन किसी भी माता-पिता को
उनके बेटे के हत्यारे से मिलने के लिए मजबूर नहीं किया जाना चाहिए।
तुम्हें नहीं लगता "हत्यारा" थोड़ा नाटकीय है?
वह कोई बेरहम हत्यारी नहीं है।
उसने उसे वहाँ छोड़ दिया था।
लैज, अगर तुम नहीं होते, तो मैं कहीं किसी गड्ढे में पड़ा होता।
शायद वह भी उसी हालात में है जिसमें मैं था।
तो, अब क्या, वह उलझन में है, और तुम चीज़ों को साफ़-साफ़ बाँटना चाहते हो?
तुम तो ऐसे नहीं हो।
कुछ खाओगे?
तुम कमीने हो।
पैराडाइज़
-तुम यहाँ क्यों आए हो? -मैं बस देखना चाहता था कि तुम ठीक हो।
रुको।
क्या तुम ठीक हो?
हाँ। पर तुम सिर्फ़ यही पूछने नहीं आए, है न?
तुम्हें चिंता है कि अगर तुमने सुना मैंने अपनी जान ले ली
जब तुम सुबह अपना नाश्ता कर रहे थे, तो शायद तुम्हें अपराध बोध होगा।
कि वह तुम्हारी वजह से हुआ।
लेकिन चिंता मत करो। तुमने वह किया।
तुम्हारी अंतरात्मा साफ़ है।
हे भगवान।
खिड़की नीचे करो।
क्या तुम कैना के डैड हो?
ठीक है। यह... यह बेशक़ मेरा डैड नहीं है। नहीं।
यह वह आदमी है जो मुझे मेरी बेटी से मिलने नहीं दे रहा।
कमीना।
मेरा समर्थन करने के लिए शुक्रिया।
हमारे वकील ने बताया, क़ानूनन, वह कुछ नहीं कर सकती है।
मुद्दा क़ानून नहीं है।
मुझे डर है वह उसे अगवा कर लेगी, जब कोई देख नहीं रहा होगा।
हम उस पर भरोसा नहीं कर सकते।
पता नहीं। मुझे नहीं लगता वह वैसा कुछ करेगी।
तुम्हारा क्या मतलब है?
तुम कैसे जान सकते हो वह क्या करेगी? हमें नहीं पता वह क्या कर सकती है।
हममें से कोई उसे नहीं जानता, है ना?
शायद आपको उससे मिलना चाहिए? देखिए, वह क्या कहती है?
-वह कह ही क्या सकती है? -लैज, नहीं। उसका कोई अधिकार नहीं है।
तुम्हें पता है यह कितना मुश्किल रहा है, ठीक है?
अब जाकर सब ठीक हुआ है।
हम स्कॉटी की बेटी को उस औरत के साथ नहीं बाँट रहे...
-मेरे घोड़े का सिर निकल गया। -अह-ओह।
ओह। यह कैसे हुआ?
मैंने निकाल दिया।
तब तो इसमें कोई हैरानी नहीं है। चलो, चलते हैं।
माफ़ करना, पैट्रिक। मैं दखल नहीं देना चाहता था।
नहीं, नहीं, नहीं। बस कुछ काम कर दो।
कोई बात नहीं। बस वह लकड़ी ले आओ।
जी, सर।
एक मज़ेदार बात सुनना चाहोगे?
आपको पता है स्कॉटी का पहला चुंबन यहाँ हुआ था?
हाँ, उसने मुझे बताया था। कौन थी? डेना?
हाँ।
मुझे याद है मैं नाराज़ था।
उस पर पहले मैंने दावा किया था।
ख़ैर, वह तुमसे ज़्यादा अच्छा दिखता था।
हाँ। वह था।
-मैं बीयर लेकर आता हूँ। तुम्हें चाहिए? -हाँ, मैं ले लूँगा।
जब मैं बड़ा हो जाऊँगा,
मैं एनएफ़एल में एल लगा दूँगा।
मुझे तुमसे बेहद नफ़रत है।
टीम?
ब्रॉन्कोज़।
अब हुई ना बात।
मैं सीधा-सादा किस्म का बंदा हूँ।
मेरा प्लान है शादी करना, डैड बनना।
वह मैं करूँगा।
जबकि तुम जा कर ब्रेडी को हराओगे।
रुको।
-क्या? -वह क्या है?
क्या?
क्या बकवास है?
क्या?
क्या वह कबूतर है?
-वह? -हाँ।
साला कबूतर।
वह मेरा बेसबॉल का दस्ताना है।
वह मेरा साला बेसबॉल का दस्ताना है।
ओह...
और, वैसे भी, "साला" कौन कहता है?
तुम बहुत ज़्यादा नशे में हो।
कोटेक्स क्लिक - सुपर
सुपर!
कैना, तुम्हारी दूसरे काउंटर पर ज़रूरत है।
आपके पास बैग हैं?
बैग नहीं है।
क्या वह मेरी जैसी दिखती है?
हाँ, दिखती है।
वह कैसी है?
क्या तुम काम पर पैदल जाती हो?
हाँ।
-छाता है? -नहीं।
तुम ऊबर बुला सकती हो। क्या उस समय ऊबर थी जब तुम...
जेल गई थी? हाँ। हाँ, तब ऊबर थी।
अब भी फ़ोन नहीं है।
कमीना।
क्या वह साला कबूतर है?
तुम ठीक हो?
बस हलकी सी बारिश है।
तुम्हें घर तक लिफ़्ट चाहिए?
नहीं, मैं ठीक हूँ। मैं यहीं इंतज़ार करूँगी।
बहुत काम नहीं है। मैं तुम्हें छोड़ देता हूँ।
कोई बात नहीं।
ठीक है।
हैरानी नहीं कि यहाँ कोई नहीं है। यह संगीत बहुत बेकार है।
मुझे लगा दुख में साथ अच्छा लगता है?
दुख को संगीत पसंद नहीं है क्योंकि सारा संगीत बेकार है।
पर मैंने सुना दुख को कैरामल पसंद है।
क्या मैं वह कप में ले जा सकती हूँ?
ज़ोर मत दो। अब भी यह कॉफ़ी शॉप नहीं है।
पक्का तुम्हें लिफ़्ट नहीं चाहिए?
उस रात मेरे बार में इसलिए आई क्योंकि चाहती थी मैं तुम्हें उस तक ले जाऊँ?
नहीं, इसलिए आई थी क्योंकि वह स्कॉटी और मेरी पसंदीदा किताबों की दुकान थी।
तुम्हारा नाम सुनने तक मुझे नहीं पता था तुम कौन हो,
क्योंकि तुम तब वहाँ नहीं थे।
तो तुम मुझे कह रही हो...
क्या?
स्कॉटी जानता था किताब क्या होती है?
लिफ़्ट के लिए शुक्रिया। और कैरामल के लिए।
तुमने कहा तुम प्रपोज़ करने वाले हो?
ब्रॉन्कोज़ डेनवर
तुमने सही सुना।
तुम्हें नहीं लगता थोड़ा जल्दी है?
नहीं। मुझे नहीं लगता कि जल्दी है। मैं उससे प्यार करता हूँ।
मैं उससे अपने जन्मदिन पर पूछूँगा। और मैं चाहता हूँ तुम वहाँ आओ।
-हे, टू सेवन, चलो, चलते हैं। -ठीक है? लेज?
हे, हे। मुझसे वादा करो।
तुम्हें वह बहुत पसंद आएगी।
वादा करता हूँ मैं वहाँ आऊँगा। मुझे जाना होगा, ठीक है?
ठीक है। बाय।
-तुमने क्या कहा? -आप क्या कर रहे हो?
काम।
नहीं, नहीं कर रहे।
आप कोला पी रहे हो।
तुम काम के बारे में क्या जानती हो? तुमने कितनी नौकरियां की हैं?
मैं एक बच्ची हूँ!
और तुम क्या कर ही हो, बच्ची?
अपनी दादी के साथ सामान खरीदने जा रही हूँ।
ओह, अच्छा? कौन सी दुकान?
कैन सी... डिएम!
हम फलों की प्लेट में क्या रखेंगे?
पनीर।
फलों की प्लेट पर पनीर?
ध्यान से!
-ग्रेस! -लैजर!
-ठहरो! ठहरो, ठहरो। -क्या?
इसे कार में वापस ले कर जाओ। तुरंत।
-चलो। चलो, चलो। -मैं चल सकती हूँ, पता है ना?
ग्रेस!
ग्रेस, प्लीज़!
प्लीज़!
तुमने वह क्यों किया? ईश्वर के लिए, तुमने वह क्यों किया?
सब ठीक है?
चले जाओ।
-तुम्हें थोड़ा समय चाहिए? -माफ़ करना। मैं...
इससे मैं निपट लूँगी। तुमसे कल मिलूँगी।
ठीक है।
शुक्रिया।
कैना!
कैना, अंदर बैठो।
कैना, हम बात कर सकते हैं?
दूसरी माँओं ने मुझे बताया था कि क्या होगा।
जन्म देने के लिए मुझे अस्पताल ले जाएंगे
और मुझे उसके साथ दो दिन मिलेंगे।
दो पूरे दिन, बस वह और मैं।
मेरे पास ख़ुश होने लायक बस वही एक चीज़ थी।
पर वह पहले पैदा हो गई। छह हफ़्ते पहले। पता नहीं तुम यह जानते थे या नहीं।
उसके फेफड़े पूरी तरह विकसित नहीं थे तो वे उसे शिशुओं के आईसीयू में ले गए।
जबकि मुझे वे दो दिन अकेले गुज़ारने पड़े।
मैं उसे कभी गोद में नहीं ले सकी।
-कैना, मैं... -प्लीज़, नहीं।
यह सोचना बेवकूफ़ी थी
कि वे मुझे उसकी ज़िंदगी का हिस्सा बनने देंगे।
मैं यहाँ इसलिए नहीं आई क्योंकि मुझे लगता है मेरा उस पर हक़ है।
लेकिन, मैं बस...
मैं उस इंसान से मिलना चाहती हूँ जिसे...
जिसे स्कॉटी और मैंने बनाया।
मेरी पैंट में हैं चींटियां मेरी नाभी को नचाओ।
आपकी बारी, लैजर।
कहो, "मेरी पैंट में हैं चींटियां मेरी नाभी को नचाओ।"
ठीक है। मेरी पैंट में हैं चींटियां मेरी नाभी...
अच्छा हुआ ना कि मैंने तुम्हें... अपनी नाभी चेक करने को कहा, है ना?
तुम क्या कह रही हो? ठीक हो?
गिरना मत।
वह ग़ज़ब है।
शुक्रिया।
हाँ।
अच्छा हुआ ना कि मैंने तुम्हें... अपनी नाभी चेक करने को कहा, है ना?
सीबी हैम्बर्गर इन
मैं तुमसे कुछ पूछ सकती हूँ?
तुम मुझसे नफ़रत करते हो?
पता है, उस रात जब हम बार में मिले थे,
मुझे लगा कि तुम, पता नहीं, दिलचस्प हो।
फिर, अगले दिन, पैट्रिक और ग्रेस के सामने, मुझे...
लगा तुम सबसे बुरी इंसान हो।
और अब क्या लगता है?
अब...
मैं सोचने लगा हूँ कि क्या मैं तुमसे ज़्यादा दुखी लड़की से कभी मिला हूँ।
ऊपर वाले सारे विकल्प, शायद।
हाँ, हमें...
मैं लेता हूँ... क्या तुम्हारा हो गया?
जानते हो, वह एक अच्छी बात नहीं थी।
उसके माँ-बाप के लिए, जज के लिए, उस अदालत में किसी के लिए भी।
उन्होंने मुझे कहा था तुम बस बहुत...
मैं कैसी लग रही थी?
पश्चातापहीन।
पश्चातापहीन?
मैं टूट चुकी थी।
और स्कॉटी में पहली बार मुझे अपनेपन का एहसास हुआ था।
कभी-कभी मेरा मन करता है उसे ले जाऊँ।
तुम जानते हो?
पर ज़ाहिर है, मैं वैसा नहीं करूँगी।
मैं बस ग्रेस और पैट्रिक को साबित करना चाहती हूँ कि मैं ज़िम्मेदार हूँ।
जब वे मुझे उससे मिलने देंगे, मैं उस समय के लिए तैयार रहना चाहती हूँ।
और अगर वह दिन नहीं आया, तो?
मुझे इस उम्मीद में जीना होगा कि वह दिन आएगा।
लेकिन मैं अपना किराया भी मुश्किल से दे पाती हूँ।
हाँ।
मेरे लिए काम करना चाहोगी?
तुम्हारे लिए?
शुक्रवार और शनिवार।
ज़ाहिर है, पीछे की तरफ़। उस तरह किसी को पता नहीं चलेगा।
तुम सच कह रहे हो?
हाँ।
ठीक है। हे, शुक्रवार को 4:00 बजे आना।
तुम्हारे साथ यही बात कर-कर के थक चुकी हूँ।
तुम शिकायत करने के अलावा कुछ नहीं करते।
तुम कला बनाने के लिए मुझे नहीं निकाल सकती।
आधी रात को इलेक्ट्रिक गिटार बजाना कला नहीं।
यह किरायेनामा का उल्लंघन है।
मैंने किरायानामा साइन नहीं किया था।
आने से पहले तुमने कहीं पर भी दस्तख़त किया था?
इसे रहने दो, डग। इसने बिल्ली का बच्चा लिया है। इस पर नियम लागू नहीं होते।
जब तक मैं अपना किराया देता रहूँगा, मैं अपना गिटार बजाता रहूँगा।
अगर तुम कुछ उसकी पसंद का बजाओगे, शायद वह ग़ुस्सा नहीं होगी।
वह शुरू से ही ग़ुस्सैल है।
मुझे युकुलेले पसंद है।
तुम्हें तो पसंद होगा।
पैराडाइज़ अपार्टमेंट्स
हे, मैं कैना हूँ। काम पर रिपोर्ट कर रही हूँ।
माफ़ करना, बताना भूल गया। यह हमारी पीछे की तरफ़ मदद करेगी।
यह रोमन है।
ठीक है।
अनपेक्षित।
तुम्हें... तुम्हें बर्तन धोना आता है?
छह साल का अनुभव।
ठीक है। मैं उस बारे में और ज़्यादा बताने के लिए नहीं कहूँगा।
माफ़ करना। मुझे जाना होगा।
तुम इसे सब दिखा सकते हो? मैं वापस आऊँगा।
-मेरे पीछे आओ। इस तरफ़। -ठीक है।
वेडिंग फ़ोटोग्राफ़ी रीफ़ंड
वाह। मैंने यह मंज़िल बहुत लंबे समय से नहीं देखी है।
और न ही मेरे जूते।
तुम्हें ड्रिंक चाहिए?
-हाँ। -ठीक है।
शुक्रिया।
ओह, यार।
तुमसे कुछ पूछ सकती हूँ?
हाँ।
यह लीआह कौन है?
लीआह लैजर की पूर्व-मंगेतर है।
उनका लगभग एक साल पहले ब्रेक-अप हो गया।
वाह। मुझे नहीं पता था।
वह उसकी ज़िंदगी में इकलौती लड़की रहना चाहती थी।
-उसने बेवफ़ाई की? -नहीं।
वह डिएम से जलती थी।
डिएम उसकी नकली-भतीजी है। यह समझाना मुश्किल है।
लेकिन उसे उस छोटी बच्ची से बेहद प्यार है।
...कभी मेरे घर चलना चाहोगी?
यह मेरा तीसरा है।
जब तुम मेरे पति से मिलोगी, तो समझ जाओगी। वह ध्यान खींचते हैं।
कैना ने इस जगह को बदल दिया है।
और इसे "कोल्ड क्रीक" का ऑर्डर मिला।
यह अच्छा है। असल में, बहुत बढ़िया। शुक्रिया।
रोमन, बार तुम बंद कर देना। ठीक है?
ज़रूर।
कैना, घर तक छोड़ दूँ?
हाँ, ज़रूर।
इसे नौकरी में फ़ायदे क्यों मिल रहे हैं?
मिलते हैं, दोस्तो।
-इसने तुम्हें कभी घर छोड़ा है? -नहीं।
क्या वह कभी मेरे बारे में पूछती है?
उसे अभी पारिवारिक रिश्तों की समझ नहीं,
तो उसे नहीं लगता कि उसकी ज़िंदगी में कोई कमी है।
इस वक्त उसे लगता है तुम उसकी ज़िंदगी में नहीं हो
क्योंकि तुम्हारे पास बड़ी कार नहीं है।
क्या?
हाँ, जानता हूँ।
यह... यह एक लंबी कहानी है।
मुझे उसके बारे में कुछ बता सकते हो?
उसे जानवरों से प्यार है।
ख़ासकर, कुत्तों से।
उसे पीनट बटर से नफ़रत है, लेकिन आइसक्रीम से प्यार है।
और उसमें...
उसमें एक जोशीला जज़्बा है,
ठीक तुम्हारी तरह।
मुझे अफ़सोस है...
लीआह है ना?
वाह। मैरी एन समय नहीं गंवाती।
ईमानदारी से कहूँ,
मुझे अपनी ज़्यादातर जानकारी स्कॉटी से मिली थी।
अच्छा? जैसे?
मुझे पता है तुम दोनों "प्रिंसेज़ डायरीज़" देखते समय रोए थे।
हे भगवान।
उसका एक तकियाकलाम था जो वह कहता था।
"बेकार कबूतर," या कुछ और। मुझे याद नहीं...
असल में वह "साला कबूतर" है।
अब तुम आगे हो गई। मुझे तुम्हारे बारे में और जानना होगा।
क्या जानना चाहते हो?
तुम अपनी उस नोटबुक में क्या लिखती हो?
-थेरेपी में तुम क्या कहते हो? -मैं थेरेपी में नहीं जाता।
तो, शायद जाना चाहिए।
मैं स्कॉटी को ख़त लिखती हूँ।
तुमने उस रात के बारे में लिखा था?
हाँ।
क्या तुम संगीत बंद कर दोगे?
क्यों?
मुझे बस यह अच्छा नहीं लगता। यह सब... दुखद है
और हर कोई दर्द में है।
ठीक है।
चलो देखते हैं।
हे भगवान हर पल उदास रहती हूँ मैं
देखा?
-यह दुखद है। -ठीक है, चलो...
कोई चाहता नहीं मुझे तेरे बिन क्या हूँ मैं?
यह लगा दिया।
कितना तन्हा हूँ मैं
तन्हा
हाँ, उसे बंद ही कर देते हैं।
-हे। आप लोग कैसे हैं? -हैलो।
यह मेरी मॉम है। यह कभी जेल नहीं गई हैं।
मैं तुम्हें बताना चाहती थी कि एक-दो हफ़्तों में मदर्स डे पर
हम लंच आयोजित कर रहे हैं, आंगन में।
आना। मज़ा आएगा। सब एक-एक डिश लाएंगे।
-अच्छा। ठीक है। -ठीक है।
मैं आना चाहूँगी।
अगर तुम्हारे पास फालतू कुर्सियां हों, हमारे पास कम पड़ जाती हैं।
इसके पास तो पलंग भी नहीं है।
तुम से मिलकर अच्छा लगा।
काफ़ी व्यस्त है। तुम ठीक हो?
हाँ। हाँ।
जानना चाहती थी तुम लोगों के पास और मेज़ और कुर्सियां हैं जो उधार ले सकती हूँ?
हाँ, शायद हैं। तुम्हें दिखा सकता हूँ।
ठीक है। अच्छा। शुक्रिया।
-हाँ। -हाँ। परफ़ेक्ट।
-बहुत-बहुत शुक्रिया। -स्वागत है।
तो, इतने सारे मग क्यों हैं? किसी को कॉफ़ी की लत है क्या?
दरअसल, शराब की।
हे भगवान। मुझे माफ़ कर दो।
-बुरा... बुरा मज़ाक। -नहीं...
नहीं, कोई बात नहीं। यहाँ यह बात कोई राज़ नहीं हैं।
हर हफ़्ते, मेरे शराब छोड़ने के जश्न में,
लैजर मुझे एक मग देता है।
यह अच्छी बात है।
-पर बार में काम करना मुश्किल होगा। -कभी-कभी।
मुश्किल होता अगर यह असल में काम करता।
तुम लोग जानते हो न आज शुक्रवार रात है?
माफ़ करना। मैंने इससे मदद करने के लिए कहा था।
-मैं बाद में वापस आऊँगी। -शुक्रिया।
"तुम लोग जानते हो न आज शुक्रवार रात है?"
रुको, तुमने फ़ोन ले लिया?
आखिरकार।
क्या बात है।
यहाँ लाओ।
मुझे अपना नंबर दो।
और, अगर मैं तुम्हें न देना चाहूँ, तो?
मैं तुम्हारा बॉस हूँ, और मुझे अपने कर्मचारियों को कॉल करना होता है।
ठीक। ज़रूर।
वह क्यों किया?
अगर मैं तुम्हारा नाम भूल जाऊँ, तो।
मैं तुम्हें कुछ दिखाना चाहता हूँ।
अपना फ़ोन चेक करो।
यह एक प्लेलिस्ट है।
-मैंने तुमसे कहा था कि संगीत... -एक बार इसे देखो तो।
यह एक ख़ुशगवार प्लेलिस्ट है।
सभी संगीत दुखद नहीं होता।
क्या वह बेवकूफ़ी थी?
बिल्कुल भी नहीं।
तुम सोफ़े पर सोती हो?
तुम्हारे लिए कुछ है। ज़रा रुको।
मैं क्या कर रही हूँ, आइवी?
-क्या... -पता नहीं तुम्हें यह चाहिए भी या नहीं।
यह...
-वाह। -मेरे कैंपिंग के सामान में से है।
देख रही हूँ तुम राजकुमारी की तरह कैंप करते हो।
वह तुम हो जिसने यह चुराया था?
सच में, कैना?
यहाँ मैं तुम्हारी मदद करके उन सभी को धोखा दे रहा हूँ जिनसे प्यार करता हूँ
और तुमने वह चीज़ चुरा ली जो उसके सम्मान में बनाई गई थी?
स्कॉटी को स्मारकों से नफ़रत थी। मैं उस पर एहसान कर रही थी।
जीसस क्राइस्ट।
तुम्हें अब भी लगता है मैं तुम्हारे बार में किसी योजना के साथ गई थी?
ऐसा नहीं था।
तुम अब जा सकते हो।
हद हो गई, कैना।
हम नहीं कर सकते।
इससे चीज़ें और बिगड़ जाएँगी।
जानता हूँ।
माफ़ कर दो।
डगलस
-बस, इतना ही? -हाँ।
क्या यह तुम्हारा है?
शुक्रिया।
-कैना रोवन? -हाँ?
आपको नोटिस दिया गया है।
मेरे पैर में बहुत दर्द है।
क्या?
-तुम और यह "बहुत।" -अच्छा गेम था।
ठीक है, स्क्वर्मी।
ठीक है। बिल्कुल तैयार हूँ।
जब आप मरोगी, मेरी क्या उम्र होगी?
तुम्हें उसके लिए परेशान मत हो।
केना आई गॉट अ रेस्ट्रेनिंग ऑर्डर
लैजर? सब ठीक है?
हाँ।
लव यू, डी।
-शुक्रिया। -हाँ।
यक़ीन नहीं है उन्होंने यह किया।
रेस्ट्रेनिंग ऑर्डर
अगर मैं उससे दोबारा मिली, वे मुझे हिरासत में ले सकते हैं।
वे अपना फ़ैसला नहीं बदलेंगे।
आज रात काम से छुट्टी चाहती हो?
नहीं कर सकती। मुझे काम की ज़रूरत है।
हम देर से जा सकते हैं।
यम्मी स्नो कोन्स
कैसा चल रहा है?
फ़्रोज़न ट्रॉपिकल ट्रीट्स
डिएम की पसंदीदा आज़माना चाहोगी?
-हाँ। -ठीक है।
मैं एक फ़ोफ़ानालेमोनाना लूँगा,
और एक मेरी हमेशा वाली। शुक्रिया।
ओह। मैं पूछूँगी भी नहीं।
मुझे लग रहा है कि पीला उसका पसंदीदा रंग है।
क्या?
-तुम्हारे वहाँ, उधर कुछ लगा है। -ओह, नहीं।
-तुम्हारी जीभ नीली है। -अच्छा?
और तुम्हारे दांत और तुम्हारे होंठ।
तो, तुम अपने बचपन के घर वापस क्यों आ गए?
मेरे कंधे पर गंभीर चोट लगी थी।
ओह, मुझे अफ़सोस है।
पर क्या एनएफ़एल खिलाड़ियों को आमतौर पर आलीशान कोठियां या पेंटहाउज़
नहीं मिलते हैं?
मैं एक घर बना रहा हूँ। इसमें चार साल लग गए हैं, लेकिन...
बाप रे! चार साल? क्या पत्थर काट कर बना रहे हो?
तुम चल कर देखना चाहोगी?
मैं तुम्हें ले चलूँगा।
-हाँ। ज़रूर। -ठीक है।
क्या?
यह पागलपन है।
वाह।
हाँ।
चलो। मैं तुम्हें बाकी दिखाता हूँ।
लेकिन सच में, यह बहुत शानदार है।
तो, कब तक यहाँ शिफ़्ट होने की उम्मीद है?
पता नहीं।
यह लंबे समय से मेरा सपना रहा है।
लेकिन फिर मैं सोचता हूँ कि रोज़ डिएम से नहीं मिल सकूँगा।
तो, इसे बेच दो।
या किराए पर दे दो।
मैं चाहूँगी कि तुम उसके करीब रहो, कि तुम हर रोज़ उसकी ज़िंदगी में हो।
इससे मुझे सुकून मिलता है।
और तुम?
तुम असल में क्या चाहते हो?
जो उसके लिए सही हो।
मेरा मतलब, उसके पिता नहीं हैं।
और मैं स्कॉटी के लिए नहीं था।
तुमने उसकी वजह से शादी नहीं की।
तुम उसकी वजह से घर नहीं बदल रहे।
जानते हो, तुम स्कॉटी की ज़िंदगी को उसके लिए नहीं जी सकते।
तो, मैं... अलमारी देख रही थी,
और सोच रही थी कि मैं इसे किराए पर ले लूँ।
मतलब, यह मेरे मौजूदा अपार्टमेंट से बहुत बड़ा है, तो...
हमें काम पर चलना चाहिए।
हाँ। वरना बॉस नाराज़ हो जाएँगे।
मिडनाइट लाउंज
यह आ गया।
-हे, हे! -हैलो!
स्कायलार की बड़ी बहन हमारे लिए बेबीसिट कर रही है। हमें ब्रेक चाहिए था।
-हे। -हे, दोस्तो।
-मैरी, क्या तुम इन्हें देख सकती हो? -जानती हूँ।
-बहुत भीड़ है। -बहुत ज़्यादा।
आज रात काफ़ी लोग हैं।
-तुम्हें तुम्हारी हमेशा वाली चाहिए? -बस एक ही ड्रिंक।
जानते हो क्या? इससे पहले कि मैं बैठूँ,
-क्या तुम्हारा ट्रक पीछे खड़ा है? -हाँ, हाँ, हाँ।
डिएम अपना बैकपैक उसमें छोड़ आई थी।
-मैं ले आऊँगा, पैट्रिक। -मैं ले आता हूँ।
-जाओ, बैठो। -मैं पहले से ही गीला हूँ।
-मैं लाता हूँ ना। -बारिश हो रही है। तुम्हारे ग्राहक हैं।
जाओ अपनी पत्नी के साथ ड्रिंक लो।
पेट्रोल पंप
शुक्रिया।
जानते हो, मुझे वह टेक्स्ट कर सकते थे।
हाँ।
तुम यहाँ क्यों हो?
तुमसे सेब जैसा स्वाद आ रहा है।
और तुम ठंडे और गीले हो।
हे, तुम।
तुमने क्या लिखा?
अपने काम-से-काम रखो।
मैं सुनना चाहता हूँ। इधर आओ।
शायद तुम्हें पसंद न आए।
बताओ तो सही।
"प्रिय स्कॉटी,
आज रात मैंने तुम्हारे सबसे अच्छे दोस्त के साथ संबंध बनाया।
कह नहीं सकती कि तुम यह बात सुनना चाहोगे,
या शायद नहीं सुनना चाहो।
मुझे लगता है, तुम जहाँ कहीं भी हो, अगर इन ख़तों को सुन सकते हो,
तुम चाहोगे मैं ख़ुश रहूँ
और इस वक्त, मैं लैजर के कारण ख़ुश हूँ।
तुम्हारी तसल्ली के लिए बता दूँ, सेक्स ग़ज़ब था।
लेकिन कोई भी तुम जैसा नहीं हो सकता।"
तुम यह इसलिए कह रही हो न ताकि उसकी भावनाओं को ठेस न लगे?
है न?
जो भी तुम सुनना चाहो।
यह मुझे दो।
वैसे, सेक्स अच्छा था, है न?
सबसे अच्छा।
स्कॉटी को वह पसंद नहीं था।
लैजर आया है।
ओह, हाँ।
ठीक है, ठीक है। हे भगवान।
-मेरी लेडीबग। -उफ़्फ़। मुझे दिल का दौरा पड़ जाता।
हे। तुम ठीक हो?
तुम्हें देख के लगता है कल रात बहुत ज़्यादा नहीं सोए।
काफ़ी सोया था। शुक्रिया।
ख़ैर, सही समय पर आए क्योंकि वह हैलो कहना चाहती थी।
-हम ग्रैंडमा लैंड्री के घर जा रहे हैं। -मुझे भूल मत जाना, ठीक है?
तुम बस दोपहर भर के लिए जा रही हो, डी।
मैं तुम्हारे बारे में कैसे भूल सकता हूँ?
बड़े लोग चीज़ें भूल जाते हैं।
-अच्छा, चलो। -उसके लिए शुक्रिया।
हाँ।
ठीक है। हम इससे बाद में मिलेंगे।
-बाद में मिलते हैं। -ग्रेस, दरअसल, मैं भूल ही गया था।
मदर्स डे की शुभकामनाएँ।
शुक्रिया।
वह बहुत अच्छा था।
ये बहुत ख़ूबसूरत हैं।
-इन्हें पानी में रख देती हूँ, ठीक है? -ठीक है।
क्या तुम नज़र रख सकते हो?
मदर्स डे क्या होता है?
मदर्स डे...
एक छुट्टी का दिन होता है।
लेकिन दादी तुम्हारी माँ नहीं हैं।
सही कहा, लेकिन मैं सारी ज़िंदगी उनके सामने वाले घर में रहा हूँ,
तो वह मेरी माँ की तरह हैं।
तुम्हारी मम्मी कहाँ हैं?
वह फ़्लोरिडा में हैं, तो मैंने उन्हें फूल भेज दिए।
मुझे अपनी मम्मी के लिए फूल लेने हैं। वह, जिनकी छोटी सी कार है।
तुम्हारी मम्मी को फूल मिलेंगे, डी।
चलो, नोनो और दादी। हमें देर हो रही है।
हमें देर नहीं हुई है।
हैप्पी मदर्स डे, लैजर। मुझे आप पर बहुत गर्व है।
लव यू, सिरफिरी लड़की।
कैना समेत, सभी माँओं के लिए,
हालांकि उसकी बेटी अगवा हो गई थी।
-माँओं के लिए।
तो, डग की क्या कहानी है?
हम डेट करते थे।
फिर एक सिरफिरे बंदे से प्यार कर बैठी जिसकी प्यार की भाषा पागलपन है।
तुम्हारे प्यार में पागल।
पागलपन की बात हो रही है...
मैं जाकर... हाँ।
हे, कैसा चल रहा है?
हैलो!
ये तुम्हारे लिए हैं।
शुक्रिया।
क्या तुम कमीने को किस कर रही हो?
तो... यह लैजर है।
लैजर्क।
लैजर्क। ठीक है। यह मज़ाकिया और क्रूर है।
मैं लैजर्क हूँ।
अच्छा। ठीक है।
मुझे बता सकती हो उस रात क्या हुआ था?
लैजर, प्लीज़।
मेरे लिए जानना ज़रूरी है।
मैं तुम्हें पढ़ कर सुनाती हूँ।
"प्रिय स्कॉटी,
उस रात हम अपनी पसंदीदा जगह गए थे।
शहर के मेरे हिस्से में, हमारी पसंदीदा झील पर।
क्योंकि तुम्हारा जन्मदिन था, मैं चाहती थी वह कुछ ख़ास हो।"
मैं यह अकेले नहीं करना चाहता। चलो।
-तैयार हो? -हाँ।
ठीक है। चलो, करते हैं।
थोड़ी सी डुबकी लगाते हैं।
यह इतना... इतना बुरा नहीं है। सच में नहीं है।
मेरे लिए रुको।
-मेरे लिए रुको। -वूहू, बेबी!
ओह, मेरे भगवान।
-मुझे पकड़ो। -ओह, मेरे भगवान।
शुक्रिया।
आज रात तुमने मुझे बचा लिया।
और मैं हमेशा बचाऊँगी।
आई लव यू।
आई लव यू टू।
हैप्पी बर्थडे।
पता है इस समय किस चीज़ की ज़रूरत है?
क्या?
मीट लोफ़ और मसले हुए आलू।
तो, चलो डाइनर पर चलते हैं।
"मुझे लगता है हम अजेय महसूस कर रहे थे।"
वो सब रौशन थे
मैं साथ चला आया
मैंने इक गीत लिखा तेरे लिए
और जो कुछ तू करती है, उसके लिए
और उसका नाम था "येलो"
कैना!
हे।
स्कॉटी?
हे।
हे। हे, स्कॉटी।
हे।
मैं यहाँ हूँ।
जानू।
स्कॉटी!
नहीं!
नहीं।
मदद करो!
मुझे मदद चाहिए थी, तो मैं हाईवे पर चली गई।
हे। मदद करो!
नहीं।
कोई नहीं रुका।
और मुझे वही आखिरी बात याद है।
तुमने कितनी शराब पी थी?
क्या तुम कोई और अवैध ड्रग्स लेती हो?
क्या तुमने मदद के लिए फ़ोन किया था?
जब तुम वहाँ से भागी, क्या जानती थी कि वह उस वक्त ज़िंदा था?
तुम्हें पता था कि जब वह हमें मिला, उस वक्त वह ज़िंदा था?
मैं नहीं जानती थी कि तुम्हारी बांह कुचल गई थी।
कि तुम तब ज़िंदा थे।
मुझे माफ़ कर दो, स्कॉटी। मुझे माफ़ कर दो।
जब जज ने मुझे सात साल की सज़ा दी,
मुझे लगा कि वह काफ़ी नहीं थी।
पर अगर मैं जानती कि मैं गर्भवती हूँ,
तो मैं कभी भी अपराध स्वीकार नहीं करती।
मुझे नहीं पता था कि मेरे पास जीने की कोई वजह भी है।
एक युग 'तुम्हारे पहले' था,
एक 'तुम्हारे साथ' था, और मैंने कभी नहीं सोचा एक युग 'तुम्हारे बाद' होगा।"
मुझे अफ़सोस है तुमने उसे खो दिया।
आज से पहले किसी ने मुझसे यह नहीं कहा।
हे। ग्रेस तुम्हारा इंतज़ार कर रही थी। वह चाहती थी मैं देखूँ तुम कहाँ हो।
पैट्रिक, मैं...
वह तुम्हारा... सबसे अच्छा दोस्त था।
पैट्रिक।
पैट्रिक। पैट्रिक!
पैट्रिक।
क्या तुम उसके साथ सो रहे हो?
देखिए, मेरे ख़याल से हम तीनों को बैठना चाहिए और बस...
क्या तुम उसके साथ सो रहे हो?
हम सब उसके बारे में ग़लत थे।
आपने उसकी ज़िंदगी के सबसे बुरे लम्हे को उसका पूरा व्यक्तित्व बना दिया।
हे भगवान।
-हे... -लैजर!
नहीं।
-पैट्रिक! -लैजर!
इसे अंदर ले जाओ।
पैट्रिक। बस...
हमें अकेला छोड़ दो।
-मेरी बात सुनिए। -हमें अकेला छोड़ दो।
तुम क्या करोगे?
मुझे नहीं पता।
तुम उससे प्यार करते हो?
ख़ैर...
बस उम्मीद करता हूँ तुम सही कदम उठाओगे।
सही कदम क्या है?
मुझे नहीं पता।
बस उम्मीद है तुम वही करो।
क्या हुआ?
क्या पैट्रिक ने यह किया?
क्या डिएम ने देखा?
ओह, नहीं। नहीं।
नहीं, ऐसा नहीं हो...
-वे तुम्हें उससे मिलने देंगे? -पता नहीं।
मुझे सच में नहीं पता कि क्या होगा।
हे भगवान।
-कैना। -मुझे... माफ़ करना।
मुझे जाना होगा।
रुको।
कैना। नहीं।
मैं बस... मैं नहीं... मैं नहीं चाहती उसके लिए चीज़ें बदलें।
उसकी ज़िंदगी में इतनी ख़ुशी है और उसे मेरे वजूद के बारे में पता तक नहीं।
बस उन्हें थोड़ा समय दो। ठीक है?
उन्हें समय दूँ? उनके पास इतने साल थे।
ठीक है? वे उस बात को नहीं भूलेंगे।
मतलब, क्या बदल जाएगा? हमारे लिए और ज़्यादा मुश्किल ही होगा।
कैना।
नहीं। हे। रुको, रुको।
प्लीज़, मत जाओ। प्लीज़, मत जाओ।
बस उनके पास जा कर माफ़ी माँग लो।
डिएम को तुम्हारी ज़रूरत है।
कैना, नहीं।
कैना।
-रुक जाओ। -प्लीज़, उतर जाओ।
प्लीज़, मत जाओ।
प्लीज़।
प्लीज़। ठीक है?
नहीं।
मैं यहाँ नहीं रह सकती।
प्लीज़ उनसे नफ़रत मत करो।
वे उसे एक अच्छी ज़िंदगी दे रहे हैं।
जब डिएम अपनी माँ के बारे में पूछेगी,
मैं देखूँगा कि वह जाने तुम कितनी अच्छी हो...
और उससे कितना प्यार करती हो।
अलविदा।
लिव इन इट!
-तुम्हें जाना चाहिए। -इसमें बहुत समय नहीं लगेगा।
मैंने अपनी ज़िंदगी के पिछले पाँच साल उस छोटी बच्ची को दिए हैं।
मेरा इतना हक़ बनता है।
यह कैना का है।
मैं चाहता हूँ आप वह ख़त पढ़ें जिस पर मैंने निशान लगाया है।
बाकी सब निजी है।
यह ख़त पढ़ने के लिए इसलिए नहीं कह रहा क्योंकि... मैं कैना से प्यार करता हूँ।
मैं चाहता हूँ आप यह ख़त पढ़ें क्योंकि स्कॉटी कैना से प्यार करता था।
वह सच में उससे प्यार करता था।
क्या सोचती हो, आइवी? मेरे साथ चलना चाहती हो?
हम बात कर सकते हैं?
आप अंदर आ सकती हैं।
मैंने पढ़ा जो तुमने उस रात के बारे में लिखा था।
मेरे ख़याल से...
मुझे यक़ीन है...
स्कॉटी...
ज़रूर चाहता कि तुम मिलो...
उसकी बेटी से।
उससे ज़्यादा मैं कोई वादा नहीं कर सकती।
टैक्सी
मैंने कैना को डिनर पर बुलाया है।
तुम भी आना चाहोगे?
वह वहाँ पीछे है।
तुम मेरे साथ आ सकते हो?
-लैजर। -हे।
इधर आओ।
मैंने तुम्हें इतना मिस किया।
मैं तुम्हें किसी से मिलवाना चाहता हूँ।
यह है मेरी दोस्त, कैना।
हैलो, कैना।
तुम मेरा पालतू कछुआ देखना चाहोगी?
ज़रूर देखना चाहूँगी। उसका नाम क्या है?
लैजर। वह बिल्कुल इनके जैसा दिखता है।
हे।
वाह।
तुम मेरा जंगल जिम देखना चाहती हो?
मैं लगभग छह की हो गई हूँ और वह मेरा गिफ़्ट है।
तो, यह बहुत अच्छा सरप्राइज़ नहीं है, क्योंकि यह गिफ़्ट रैप नहीं हो सकता।
लैजर, क्या आप लैजर को उसके टैंक में रख सकते हो ताकि वह खो न जाए?
ठीक है।
यह बहुत हैंडसम है।
यह मेरे डैडी का था।
तुम्हें पता है, मैं तुम्हारे डैडी को जानती थी?
तुम उनकी दोस्त थीं?
मैं उसकी गर्लफ़्रेंड थी।
मुझे नहीं पता था मेरे डैडी की कोई गर्लफ़्रेंड थी।
हाँ, मैं उन्हें बहुत प्यार करती थी।
तुम उदास क्यों हो?
तुम्हें उनकी याद आती है?
मुझे उसकी... उसकी बहुत याद आती है।
लेकिन मेरे रोने की वह वजह नहीं है।
इसलिए रो रही हूँ क्योंकि मैं इतनी ख़ुश हूँ कि मैं तुम्हारे साथ यहाँ हूँ।
क्यों?
क्या तुम यहाँ आ सकती हो?
मैं तुम्हें कुछ बताना चाहती हूँ।
मुझे पता है कि तुम मुझसे अभी-अभी मिली हो, लेकिन...
मैं तुम्हारी मम्मी हूँ।
सच में?
हाँ, तुम...
तुम मेरे पेट के अंदर से निकली थी,
और फिर दादी और दादा, वे...
दादा नहीं। नोनो।
नोनो।
नोनो और दादी, दोनों ने तुम्हारी देखभाल की जब मैं नहीं कर सकती थी।
क्या तुमने बड़ी कार ले ली?
अच्छा।
ख़ैर, मैं कोशिश कर रही हूँ।
तुम्हें कौन सी ड्रिंक चाहिए?
क्या मुझे... मुझे बैंगनी वाली चाहिए, प्लीज़।
यह बैंगनी-लैवेंडर है।
मैं तुम्हारे लिए टोस्ट का टुकड़ा लाती हूँ।
शुक्रिया।
मैं तुम्हारा नाम भूल गई।
कैना।
क्या तुम मुझे झूला झुला सकती हो, प्लीज़, कैना?
हाँ।
वह जूस मांग रही है।
-फ़्रिज में है। -ठीक है।
मैं कोई मदद कर सकती हूँ?
नहीं, कोई बात नहीं।
तुम अपनी बेटी के साथ खेलो।
ग्रेस।
यह...
हम हादसों के बाद आगे बढ़ते हैं।
इसे लगा कि उसे अपनी बाकी की ज़िंदगी प्लास्टर पहनना पड़ेगा।
किसी ने इसे नहीं बताया कि टूटी हड्डियां जुड़ जाती हैं।
यह बस तीन साल की थी।
मैं तुम्हें तब से जानता हूँ जब तुम डिएम की उम्र के थे, लैज।
और इतने सालों में तुमने कभी भी
मुझे तुम पर भरोसा न करने की एक भी वजह नहीं दी।
तो अगर तुम मुझसे कह रहे हो कि कैना डिएम के लायक है...
तो मैं तुम्हारा यक़ीन करता हूँ।
क्या तुम मज़ाक कर रहे हो?
क्या वह साला कबूतर है?
वह साला कबूतर है।
वाह।
आने वाला कल अनिश्चित है
-देखो। -पक्का तुम्हें मेरी मदद नहीं चाहिए।
-हम यह कर लेंगे। -हाँ, हम कर लेंगे।
इसे यहाँ पर लगएँगे।
हम इसे यहाँ क्यों लगा रहे हैं?
क्योंकि अगर तुम्हारी दादी कभी यहाँ से गुज़री,
तो उन्हें जानकर ख़ुशी होगी कि यह यहाँ है।
क्या इससे मेरे डैडी ख़ुश होंगे?
वह बहुत ख़ुश होंगे कि हम दोनों साथ हैं।
क्या मैं इसे मार सकती हूँ?
हाँ, ठीक वहाँ मारो।
बहुत बढ़िया।
प्रिय स्कॉटी।
मैं जब अकेली होती थी, तो तुम्हें ख़त लिखती थी।
जानती हूँ कुछ समय बीत चुका है।
शायद ऐसा इसलिए क्योंकि मैं अब अकेली नहीं हूँ।
मेरे पास लैजर है।
और तुम्हारे माता-पिता।
और डिएम।
अब, तुम्हारी यादें बस मेरे चेहरे पर मुस्कुराहट लाती हैं।
प्यार, कैना।
इधर आओ।
ठीक है, किसे स्नो कोन चाहिए?
फ़ोफ़ानालेमोनाना!
मेरे ख़याल से हमें संगीत चाहिए।
हाँ!
हैप्पी प्लेलिस्ट
स्कॉटी लैंड्री
बेस्ड ऑन द नोवेल बाय कोलीन हूवर
संवाद अनुवादक: पी. बी.